Source: https://info.raad.tartu.ee/dhs.nsf/web/viited/VOLM2006120700048
Timestamp: 2019-08-23 04:32:51+00:00
Document Index: 5688630

Matched Legal Cases: ['§ 22', '§ 2', '§ 4', '§ 10', '§ 29', '§ 3', '§ 5', '§ 3']

Määrus nr. 48 Tartu Linnavolikogu, Määrus 48
Määrus: Reklaamimaks
Teema: Reklaamimaks
Reg. number: 48
Vastuvõtmise kp: 07.12.2006
Jõustumise kp: 01.01.2007
Seosed: Tunnistab kehtetuks:
Tartu Linnavolikogu 19.12.2002. a määruse nr 10; .
Tartu Linnavolikogu 14.10.2010. a määrus nr 21 muudab
Tartu Linnavolikogu 05.12.2013 määrus nr 1 (
Eelnõu: Reklaamimaks
Failid: lvk6m_0048.pdf ( 1238 kb )
07. detsember 2006. a. nr 48
Määrus kehtestatakse kohaliku omavalitsuse korralduse seaduse § 22 lg 1 p 2 ja kohalike maksude seaduse § 2 lg 1, § 4, § 10 alusel.
(1) Reklaamimaks on Tartu linna avalik - õiguslike ülesannete täitmiseks vajaliku tulu saamise ja linnapildi kujundamise eesmärgil maksumaksja poolt käesolevas määruses sätestatud korras, suuruses ja tähtaegadel ilma otsese vastutasuta tasumisele kuuluv kohalik maks.
(2) Maksuobjektiks on reklaam ja kuulutused, mis on paigaldatud Tartu linna haldusterritooriumil füüsiliste ja juriidiliste isikute (edaspidi: isik) poolt, samuti Tartu linnas elavatele või asuvatele isikutele kuuluvatena registreeritud ühissõidukitele paigaldatud reklaam (edaspidi: reklaam).
(3) Maksumaksja on reklaami paigaldaja.
(4) Mõisteid kasutatakse järgmises tähenduses:
linnateabe reklaamialus – linnaga sõlmitud lepingu alusel paigaldatud reklaamialus, mis on tervikuna või osaliselt ette nähtud linna poolt avalikkusele suunatud informatsiooni või linna poolt soodustatud isikute informatsiooni eksponeerimiseks;
mittestatsionaarne reklaam - reklaam, mis paigaldatakse müügi-, teenindus- või ettevõtja muu tegutsemiskoha ette ajutiselt mingiks ajaperioodiks ööpäeva jooksul ja mis edastab selle koha kohta vahelduvat teavet, kusjuures mõlema poole pind ei ületa summaarselt 1 m2 ja reklaam ei ole kohtkindlalt ühendatud maapinna ega ehitisega;
reklaam - reklaam reklaamiseaduse tähenduses;
tegevuskoha tähistus - ettevõtte nimi, millele võib olla lisatud viide vastavale tegevuskoha liigile;
ühissõiduk - sõitjaid tasu eest vedav transpordivahend, mis sõidab kindlal, sõiduplaaniga liinil.
Igasugune Tartu linna haldusterritooriumil paigaldatud reklaam kuulub maksustamisele, välja arvatud:
5) ehitise või ühissõiduki sees paigaldatud reklaam;
7) ehituse ajaks paigaldatud teave ehitusseaduse § 29 lg 2 punktis 3 sätestatud informatsiooniga;
8) reklaam pindalaga kuni 0,5 m2 (kaasa arvatud) statsionaarse reklaami puhul;
9) reklaam hoone vaateaknal ja uksel;
10) Tartu linna avalikus liiniveos kasutatavale ühistranspordi infrastruktuuri objektile (ootekoda, -paviljon) paigaldatud reklaam;
12) linnateabe reklaamialusele paigaldatud reklaam.
§ 3. Maksuperiood
(1) Maksuperiood on ajavahemik, mille jooksul reklaam on paigaldatud.
(2) Maksukohustus tekib lõikes 1 nimetatud maksuperioodi tähistava ajavahemiku alguskuupäevast.
(1) Maksumäära arvestuse aluseks on reklaamiga kaetud pinna (reklaamipinna) 1 m2 maksumus. Kui reklaamipinna suurus on täisruutmeetrist erinev, ümardatakse reklaamipinna suurus ruutmeetrites ühe komakohani.
(2) Reklaamipinna suurus määratakse järgmiselt:
(3) Reklaamistendi, -viida, -posti või muu reklaami paigaldamiseks kasutatava aluse reklaamipind määratakse analoogselt lõikes 2 sätestatuga.
(4) Maksumäär reklaamipinna 1 m2 eest on 4 krooni päevas, välja arvatud lõigetes 5 ja 6 sätestatud juhtudel.
(5) Maksumäär reklaamipinna 1 m2 eest päevas kesklinna piirkonnas (Sauna - Kroonuaia - Jakobi - Veski - J. Kuperjanovi - Pepleri - Väike-Tähe - Tähe - Pargi - Aida - Väike Turu - Paju - Pikk tänavate vastavatel lõikudel ja nende vahele jääval alal) on 6 krooni;
(6) Ühe mittestatsionaarse reklaami maksumäär on 300 krooni 12 kuu eest.
(7) Ühissõiduki välispinnale paigaldatud reklaami maksumäär on 13 krooni päevas.
§ 5. Maksudeklaratsioon
(1) Maksumaksja on kohustatud esitama maksuhalduri ülesandeid täitvale ametiisikule maksudeklaratsiooni reklaami paigaldamisele järgneval esimesel tööpäeval. Maksudeklaratsioon saadetakse posti teel, elektroonilist andmesidet kasutades või antakse üle maksuhalduri ametiruumides. Maksuhaldur teeb maksudeklaratsioonile märke selle vastuvõtmise kohta.
(3) Maksudeklaratsioonile tuleb lisada paigaldatud reklaami kavand koos mõõtude ja värvilahendusega.
(4) Maksudeklaratsiooni vorm on ära toodud käesoleva määruse lisas.
(1) Maksumaksja arvutab maksudeklaratsiooni alusel tasumisele kuuluva maksusumma ja tasub maksusumma Tartu linna eelarvesse hiljemalt 15. päeval arvates maksuperioodi alguskuupäevast. Tasumisele kuuluv maksusumma ümardatakse täiskroonideks (alla 50-sendist summat ei arvestata, 50 senti ja üle selle ümardatakse täiskrooniks).
(2) Reklaami paigaldamisel pikemaks perioodiks kui 30 päeva jaotatakse maksuperiood intervallideks arvestusega, et üks intervall on võrdne 30 päevaga. Maksuperioodi viimane intervall võib olla erinev kui 30 päeva. Maksusumma esimese intervalli eest tasutakse lõikes 1 sätestatud korras. Iga järgneva intervalli eest tasutakse maksusumma selle esimeseks päevaks.
(3) Maks mittestatsionaarse reklaami eest tasutakse ühekordselt kogu maksusumma ulatuses lõikes 1 sätestatud korras.
(4) Maksudeklaratsiooni esitamata jätmisel määrab tasumisele kuuluva maksusumma maksuhaldur vastavalt maksukorralduse seadusele. Kui § 3 lõikes 1 nimetatud ajavahemikku ei ole võimalik määrata, siis eeldatakse, et maksuperioodiks on 3 kuud.
(5) Enammakstud maksusumma tagastamine toimub maksukorralduse seaduses sätestatud alustel ja korras.
(1) Maksusoodustust võib anda isikule, kes on toetanud linnas haridus-, kultuuri-, spordi-, sotsiaalabi-, tervishoiu- või kommunaalteenuse osutamiseks vajaliku objekti ehitamist või selle ekspluateerimist, kusjuures soodustust antakse reklaamile, mis on paigaldatud eelnimetatud objekti asukohas.
(5) Maksusoodustuse saamiseks esitab isik rahandusosakonnale taotluse, kuhu on märgitud järgmised andmed:
1)	taotleja ees- ja perekonnanimi või ärinimi, isiku- või registrikood, aadress, sidevahendite numbrid;
2)	käesoleva paragrahvi lõikes 1 nimetatud objekti nimi ja aadress, objekti ehitamiseks antud toetuse suurus (lisada vastav tõend);
3)	paigaldatava reklaami kavand koos mõõtude ja värvilahendusega.
(6) Linnavalitsuse õigusakti eelnõu maksusoodustuse andmise või sellest keeldumise kohta valmistab ette rahandusosakond.
(1) Reklaamimaksu kogumist korraldab Tartu Linnavalitsus rahandusosakonna kaudu.
(2) Tartu Linnavalitsuse rahandusosakonna juhataja, rahandusosakonna juhataja asetäitja, rahandusosakonna peaspetsialist ja spetsialistid on volitatud rakendama reklaamimaksu kogumisel maksukorralduse seaduses sätestatud maksuhalduri õigusi.
Vastutus käesoleva maksumääruse rikkumise eest tuleneb maksukorralduse seadusest ja kohalike maksude seadusest.
(1) Tartu Linnavolikogu 19. detsembri 2002. a määrus nr 10 “Reklaamimaks” ja 6. novembri 2003. a määrus nr 45 “Tartu Linnavolikogu 19. detsembri 2002. a määruse nr 10 "Reklaamimaks" muutmine” tunnistatakse kehtetuks.
Tartu Linnavolikogu 7. detsembri 2006. a
määruse nr 48 juurde
Reklaamimaksu deklaratsioon nr …
1.	Maksumaksja
1.1.	ees- ja perekonnanimi või ärinimi …………………………………………………………………........................................................
1.2.	isiku- või registrikood ……………………………………………………………………………........................................
1.3.	aadress ……………………………………………………………………………………………................
1.4.	kontakandmed: telefon ……………………….., e- post …………………………, fax .........……………..................................................................................................................
2	Maksuperiood
alguskuupäev …………….	lõppkuupäev ………………	päevade arv ……….
3.	Maksuobjekt
Reklaami aadress (ühissõidukitel registreerimismärk)
Reklaami lühikirjeldus
(kaubamärk, kaup või teenus jne)
Reklaami suurus m2
Maksusumma suurus
Kokku maksusumma
4.	Tasumise tähtaeg(ajad) ja summa(d)
Tasumisel palume märkida maksu nimetus ja maksudeklaratsiooni number. Maks tasutakse Tartu Linnavalitsuse rahandusosakonna pangakontole nr 10102034619009 Eesti Ühispangas või 1120140111 Hansapangas.
Olen tutvunud reklaamimaksu määrusega ja kinnitan esitatud andmete õigsust. “….”…. .200…a
Maksukohustuslase või tema seadusliku esindaja nimi ja allkiri
Laekunud maksuhaldurile “…” .... .200… a ………………………..............................
Maksuhalduri nimi ja allkiri